Salta al menú principal
Salta al contingut de la pàgina

Dijous 17.02.11

Sant Andreu de Palomar

Portada
Fòrums
Enquestes
Locals

Notícies

Notícies

Dilluns  21.04.2008  09:56

20 d'Abril: Llibret de la Història de StAP 111 anys després de l'annexió

El Llibret de la Història de Sant Andreu de Palomar es distribuirà la Diada de Sant Jordi.

Van passant els dies i els anys, aquest 20 d'abril n'ha fet 111 d'ençà l'annexió forçada del municipi de Sant Andreu de Palomar al de Barcelona. Per a commemorar-ho, patrocinat per Entitats andreuenques i pel petit comerç del poble, s'ha editat el 'Llibret de la Història de Sant Andreu de Palomar', que serà distribuït durant la Diada de Sant Jordi al Mercat de Sant Andreu, a un quiosc, a comerços i a les taules de dos agrupaments escoltes.

Se n'han fet 2000 exemplars en color, amb fotografies d'abans del Rec Comtal, de La Rambla, de la malmesa en la actualitat masia de Can Pere Valent i de la capella de Santa Eulàlia de Vilapicina, també conté gravats de l'inici de la Revolta dels Segadors, del Noi Baliarda i de la situació dels Municipis del Pla de Barcelona el 1897, abans de l'annexió que va ser rebutjada per tots tret de Sants. Per últim hi apareix una fotografia del complexe fabril de la Fabra&Coats, on la Federació d'Entitats L'Harmonia hi vol un Ateneu Popular i Cultural, i acaba amb un "I a partir d'aquí, el Futur... el que nosaltres mateixos volguem i siguem capaços d'aconseguir."

El Llibret va sortir d'un suggeriment del propietari d'un restaurant andreuenc, en Jordi Perat, i es basa en el resum de la Història que va fer fa deu anys en Pau Vinyes per a la WEB STAP, la Web del Poble de Sant Andreu de Palomar. La confecció i la promoció han anat a càrrec del webmestre d'aquesta web 'xagori'.

Xarxes socials

Envia l'article

Imprimeix l'article

Converteix a PDF

Publicitat

Facebook

Portada
Fòrums
Enquestes
Locals

Publicitat
Mapa web
Contacte
Qui som
Avís legal
Privacy Policy

Partal, Maresma & Associats, S.L.

Ferlandina 4308001 Barcelona93.442.64.39
Produït per gnuine